Diari Oficial de la Generalitat Valenciana


Sumari del DOGV 9546, del 03-03-2023 (2023/1567)

Anunci d'aprovació inicial i informació pública del projecte del Catàleg de proteccions (secció Patrimoni Cultural).
--------------------------------------------------------------------------------------------------------------------

### Dades del document

Número de DOGV
:   9546

Data del DOGV
:   03-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1567


Data del document
:   14-02-2023

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * pla d'urbanisme
    * administració local

Anunci d'aprovació inicial i informació pública del projecte del Catàleg de proteccions (secció Patrimoni Cultural). [2023/1567]  
La Comissió d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat Valenciana, en sessió de 31 de març de 2022, va acordar emetre informe ambiental i territorial estratègic favorable del 53.2.b del text refós de la Llei d'ordenació del territori, urbanisme i paisatge aprovat per Decret legislatiu 1/2021 del Consell (TRLOTUP), que declarava que el Catàleg de proteccions (secció Patrimoni Cultural) d'Albalat dels Sorells, amb compliment de les determinacions incloses en aquest informe, no té efectes significatius sobre el medi ambient conforme als criteris establits en l'annex VIII del TRLOTUP.   
  
Amb registre d'entrada 5850-H-BE-350, de 18.06.2022, va presentar l'equip redactor del catàleg davant l'Ajuntament d'Albalat dels Sorells, l'addenda de modificació de l'estudi de paisatge del Pla general d'ordenació urbana d'Albalat dels Sorells, emplenant les condicions de l'informe emés per la Comissió d'Avaluació Ambiental i el que es disposa en l'article 6.7 del vigent TRLOTUP (segons la redacció donada per l'article 1.1 del Decret llei 4/2022 del Consell). Contra l'assenyalat acord no es pot interposar cap recurs, d'acord amb l'article 53.7 del TRLOTUP, sense perjudici dels que, si és el cas, siguen procedents davant de l'aprovació del catàleg, o davant del mateix acte administratiu de l'aprovació.  
Conformement a l'article 61 del TRLOTUP, el Ple de l'Ajuntament d'Albalat dels Sorells, en sessió de data 1 de febrer de 2023, ha acordat aprovar inicialment i sotmetre al tràmit d'informació pública el projecte de Catàleg de proteccions (secció Patrimoni Cultural) d'Albalat dels Sorells, amb l'informe d'aclariment subscrit per l'equip redactor de data 23.09.2022 i la seua addenda (que incorpora a l'expedient l'estudi de paisatge del Pla general i les normes d'integració paisatgística aprovades en virtut de la seua proposta), per termini de quaranta-cinc dies (art. 61.1 del TRLOTUP), mitjançant la inserció d'aquest anunci en la seu electrònica municipal (https://www.albalatdelssorells.sedelectronica.es), en un periòdic de gran difusió i en el Diari Oficial de la Generalitat Valenciana. Durant el termini indicat les persones interessades podran consultar la documentació completa del Catàleg de proteccions sotmesa al tràmit, en la mateixa adreça de l'anunci publicat en la seu electrònica municipal; i formular davant l'Administració municipal sobre el seu contingut les al·legacions que estimen pertinents.  
  
La publicació del Catàleg de proteccions (secció Patrimoni Cultural) d'Albalat dels Sorells, per a la informació pública, comporta, en els termes de l'acord adoptat, la suspensió de llicències d'obres i intervencions en els immobles que hi ha catalogats d'especial protecció, situats fora de les zones d'ordenació del sòl urbà «entorn de protecció del BIC Castell Paulau dels Sorells» (EP-BIC), i «nucli històric tradicional» (NHT), durant el termini de dos anys o inferior que transcórrega fins a l'aprovació definitiva del catàleg, amb els efectes previstos en l'article 68.3 del TRLOTUP.  
  
Albalat dels Sorells, 14 de febrer de 2023.- L'alcalde president: Nicolau J. Claramunt Ruiz.